अंतरंग पलों का ज्यादा लुत्फ उठाने के लिए साथी के इरोजेनस जोन को समझें, इस पर बात करें
यदि आप पार्टनर के इरोजेनस जोन को समझ गए, तो अंतरंग पलों का ज्यादा लुत्फ उठा सकते हैं। संबंध बनाते समय दोनों पार्टनर को किन बातों का ध्यान रखना चाहिए, इसके बारे में बता रहे हैं सेक्सोलॉजिस्ट डॉ. राजन भोसले।
शारीरक संबंध बनाने के लिए पहले एक दूसरे के शरीर को समझना जरूरी है। यदि आप पार्टनर के इरोजेनस जोन को समझ गए, तो अंतरंग पलों का ज्यादा लुत्फ उठा सकते हैं। संबंध बनाते समय दोनों पार्टनर को किन बातों का ध्यान रखना चाहिए, इसके बारे में बता रहे हैं सेक्सोलॉजिस्ट डॉ. राजन भोसले।
हाल ही में हमारी शादी हुई है। पति ने मुझसे इरोजेनस जोन के बारे में बात की। वो जानना चाहते हैं कि किन अंगों पर छूने से मुझे उत्तेजना महसूस होती है। मैं हिचक के मारे खुलकर बात नहीं कर सकी। मैं जानना चाहती हूं कि क्या पार्टनर से इस बारे में बात करनी चाहिए?
शारीरिक संबंध को रोमांचक बनाने के लिए दोनों पार्टनर को पूरा सहयोग करना चाहिए। अंतरंग पलों के दौरान यदि आप पार्टनर के इरोजेनस जोन के बारे में जानते हैं तो संबंध का ज्यादा आनंद उठा सकते हैं।
आपके पति की तरह ज्यादातर पुरुष अपने पार्टनर के उत्तेजक अंगों के बारे में जानना चाहते हैं, ताकि वे अपने पार्टनर को संतुष्ट कर सकें।
इरोजेनस जोन शरीर के ऐसे क्षेत्र होते हैं जो विशेष रूप से छूने पर यौन उत्तेजना के प्रति विशेष रूप से संवेदनशील होते हैं।
जब साथी द्वारा कामुक रूप से छुआ जाता है, तो ये एरोजेनस जोन व्यक्ति को यौन रूप से उत्तेजित करते हैं, जिससे उसे अधिक शारीरिक आनंद का अनुभव होता है। शारीरिक संबंध बनाने की इच्छा के साथ उत्तेजक अंगों को जिस तरह से छुआ जाता है, वह उन्हें 'इरोजेनस जोन' बनाता है।
आमतौर पर होंठ, मुंह, स्तन, जननांग आदि एरोजेनस जोन माने जाते हैं। इसके अलावा गर्दन, कान, नितंब, पैर या आंतरिक जांघ भी इरोजेनस जोन में शामिल हैं। अलग-अलग लोगों के एरोजेनस जोन अलग हो सकते हैं इसलिए आपको अपने पार्टनर के एरोजेनस जोन के बारे में पता होना चाहिए।
आपके ने पार्टनर अंतरंग पलों को रोमांचक बनाने और आपको संतुष्ट करने के लिए आपसे इस बारे में बात की। आपको भी उनसे इस बारे में खुलकर बात करनी चाहिए और उनके एरोजेनस जोन के बारे में जानना चाहिए।
अपने और पार्टनर के एरोजेनस जोन का पता लगाने में संकोच न करें ताकि यह पता लगाया जा सके कि दोनों के एरोजेनस जोन क्या हैं। इस बारे में पार्टनर से खुलकर बात करें।
डॉ. राजन भोसले, एमडी 
प्रोफेसर एंड एचओडी, सेक्सुअल मेडिसिन डिपार्टमेंट, केईएम हॉस्पिटल एंड जी. एस. मेडिकल कॉलेज 
सेक्स सीरियसली के लिए अपने सवाल इस आईडी पर भेजें: db.women@dbcorp.in
सब्जेक्ट लाइन में सेक्स सीरियसली लिखना न भूलें